Junionas

Junionas () – sala Priešvėjinių Antilų salų grupėje, Grenadinų salyne. Priklauso Sent Vinsento ir Grenadinų valstybei, įeina į Grenadinų parapiją. Plotas – 8 km².

Yra Grenadinų centrinėje dalyje, tarp Mero šiaurėje, Kariokos pietuose ir Palmių salos rytuose. Ilgis 4,5 km, plotis iki 1,5 km. Paviršius kalnuotas, sala vulkaninės kilmės, iki 304 m aukščio (Tabojaus k.). Vietomis auga tropiniai miškai.

Junione gyvena ~2700 gyventojų. Pagrindinės gyvenvietės – Klifton Harboras, Eštonas. Verčiamasi daugiausia turizmu, taip pat žvejyba, žemės ūkiu. Yra oro uostas, laivų prieplauka (keltai į Sent Vinsentą, Karioką). Rengiamos išvykos į Tobago rifus.

Kategorija:Sent Vinsento ir Grenadinų geografija
Kategorija:Priešvėjinės Antilų salos